อ.ต.ก.เปิดตัว Best of Ortorkor คัดผลิตภัณฑ์เกษตร เจาะตลาดใน-ตปท.
อ.ต.ก.เร่งเครื่องการตลาดนำการผลิต เปิดตัวแบรนด์ Best of Ortorkor ส่งตรงสินค้าเกษตรคุณภาพคัดสรร เจาะตลาดทั้งในและต่างประเทศ พร้อมเดินหน้าวิสัยทัศน์ใหม่ ชู อ.ต.ก.เป็นตลาดสินค้าเกษตรที่มีมูลค่าไม่น้อยกว่า 20,000 ล้านบาทต่อปี ภายในปี 2564,เมื่อวันที่ 24 พ.ค.61 นายกมลวิศว์ แก้วแฝก ผู้อำนวยการองค์การตลาดเพื่อเกษตรกร(อ.ต.ก.) ได้เปิดตัวแบรนด์สินค้าเกษตรระดับพรีเมี่ยม ภายใต้ชื่อ Best Of Ortorkor ที่เป็นอีกหนึ่งพันธกิจในปี 2561 ของ อ.ต.ก. ที่ใช้การตลาดนำการผลิต เพื่อช่วยเหลือเกษตรกร ก้าวสู่การสร้างมูลค่าเพิ่มสินค้าเกษตรด้วยแบรนด์ ซึ่งเป็นการคัดสรรสินค้าเกษตรและแปรรูปที่ดีที่สุด ส่งตรงถึงมือผู้บริโภคทั้งในและต่างประเทศ พร้อมการันตีความเชื่อมั่นโดย อ.ต.ก.ตลาดสดคุณภาพชื่อเสียงอันดับ 4 ของโลก,นอกเหนือจากการเป็นตลาดกลางจำหน่ายสินค้าเกษตร วันนี้บทบาทของ อ.ต.ก.ยังได้ขยายสู่การสร้างแบรนด์ระดับพรีเมียมให้กับผลผลิตเกษตรคุณภาพของไทย ต่อยอดความสำเร็จจากชื่อเสียงตลาด อ.ต.ก.ที่เป็นที่รู้จักและยอมรับ สู่การสร้างแบรนด์ Best Of Ortorkor เพื่อเป็นสื่อกลางช่วยทำการตลาด ขยายช่องทางจัดจำหน่าย โดย อ.ต.ก.เข้าไปช่วยเหลือพัฒนาสินค้าและสร้างแบรนด์ร่วมกับเกษตรกร ชุมชน และผู้ประกอบการรายย่อยที่ได้รับการคัดเลือก ตามวิสัยทัศน์ใหม่ของ อ.ต.ก.ที่มีเป้าหมาย การสร้างมูลค่าทางการตลาดสินค้าเกษตรไม่น้อยกว่า 20,000 ล้านบาทต่อปี ภายใน 2564 ผ่านพันธกิจต่างๆ อาทิ การผลิตและตลาดสินค้าเกษตรคุณภาพ, ส่งเสริมการซื้อขายบนระบบออนไลน์, จัดตั้งตลาด อ.ต.ก.ในภูมิภาค, จัดตั้งตลาดน้ำ, สร้างมูลค่าสินค้าเกษตรในรูปแบบ 1 จังหวัด 1 อุตสาหกรรมการเกษตร, จัดหาตลาดสินค้าเกษตรในต่างประเทศให้เกษตรกรและส่งเสริมเกษตรกร โดยมีเป้าหมายสำคัญ คือ ช่วยให้เกษตรไทยหลุดพ้นจากปัญหาราคาสินค้าเกษตรตกต่ำ ปรับเปลี่ยนจากผลิตในเชิงปริมาณ มาเป็นผลิตในเชิงคุณภาพ สร้างมูลค่าเพิ่มโดยใช้การตลาดนำการผลิต  ,นายกมลวิศว์ กล่าวต่อว่า สำหรับสินค้าเกษตรคุณภาพระดับพรีเมียม ภายใต้แบรนด์ Best Of Ortorkor แบ่งเป็น 2 กลุ่ม กลุ่มแรก คือ สินค้าคัดสรรของดีของเด่นตลาด อ.ต.ก.โดยคัดเลือกสินค้าคุณภาพพรีเมี่ยมที่วางจำหน่ายอยู่แล้วมาโปรโมทขยายตลาด ได้แก่ มะม่วง, ทุเรียนสด, ทุเรียนอบกรอบ, น้ำผึ้งป่าเดือนห้าอินทรีย์, เห็ดแครงอินทรีย์, มะพร้าว, ฝรั่ง, และชมพู่ ปลอดภัยจากสารเคมี เป็นต้น กลุ่มที่สอง คือ แบรนด์ Best Of Ortorkor สินค้าเกษตรแปรรูป เน้นการสร้างตลาดใหม่ให้กับเกษตรกร ผู้ประกอบการรายใหม่ที่มีศักยภาพก้าวไกลสู่ระดับสากล ได้แก่ ทุเรียนอัดเม็ดเสริมแคลเซียม, ข้าวหอมยั่งยืน, ข้าวเขียวน้ำนมอินทรีย์, หมอนยางพารา, เห็ดแครงอบแห้ง และนมเห็ดแครงอัดเม็ด เป็นต้น โดยสินค้ามีวางจำหน่ายแล้ววันนี้ ทั้งที่ตลาด อ.ต.ก.กรุงเทพฯ และสั่งซื้อได้ผ่านช่องทางออนไลน์ เว็บไซต์ www.ortokor.com หรือ โทรติดต่อ 02 790 4545 โดยส่งผ่านบริการ อ.ต.ก.เดลิเวอรี่ บรรจุสินค้าในกล่องบรรจุภัณฑ์ดีไซน์อย่างดี เหมาะกับเป็นของขวัญของฝากทุกเทศกาล,สินค้าทุกตัวภายในแบรนด์ Best of Ortorkor ผ่านการพิถีพิถันคัดสรรแต่สิ่งที่ดีที่สุด จึงมั่นใจได้ทั้งคุณภาพและความปลอดภัย ซึ่งหากนึกถึงสินค้าเกษตรที่ดีที่สุดในระดับพรีเมี่ยม นึกถึงแบรนด์ Best Of Ortotkor มาตรฐานคุณภาพส่งตรงจากตลาดสดดีที่สุด ที่ CNN ยกให้เป็นอันดับ 4 ของโลก ผู้อำนวยการ อ.ต.ก. กล่าว
อ.ต.ก.เร่งเครื่องการตลาดนำการผลิต เปิดตัวแบรนด์ Best of Ortorkor ส่งตรงสินค้าเกษตรคุณภาพคัดสรรเจาะตลาดทั้งในและต่างประเทศ พร้อมเดินหน้าวิสัยทัศน์ใหม่ชู อ.ต.ก.เป็นตลาดสินค้าเกษตรที่มีมูลค่า
กมลวิศว์ แก้วแฝก,อ.ต.ก.,สินค้าเกษตร,เกษตรกร,ผลผลิตเกษตร,ข่าวทั่วไป